**คำอธิบายแบบฟอร์มแจ้งนักเรียนขาดเรียน**

1.แบบ ขร.1\_บ,พ เอกสารครูประจำวิชาแจ้งครูที่ปรึกษา เรื่อง นักเรียนขาดเรียนรายวิชาสำหรับ ม.ต้นและม.ปลาย

2.แบบ ขร.2\_บ,พ เอกสารครูประจำวิชาแจ้งผู้ปกครอง เรื่องพฤติกรรมการเรียนของนักเรียนสำหรับ ม.ต้นและม.ปลาย

3.แบบ บค.14 เอกสารครูที่ปรึกษาแจ้งผู้ปกครอง เรื่อง นักเรียนขาดเรียนสำหรับ ม.ต้น

4.แบบ บค.15 เอกสารครูที่ปรึกษาแจ้ง ผู้อำนวยการ สพป.ชย.2 ผ่านผู้อำนวยการโรงเรียน เรื่อง รายงานกรณีนักเรียนหยุดเรียนสำหรบ ม.ต้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**แนวปฏิบัติของครูที่ปรึกษาระดับม.ต้น**

**กรณีนักเรียนไม่มาโรงเรียนติดต่อกันเกิน 5 วัน**

1. ทำจดหมายแจ้งให้ผู้ปกครองรับทราบโดยใช้แบบ บค.14 เมื่อนักเรียนประจำชั้นของตน ไม่มาโรงเรียน ติดต่อกันเกิน 5 วัน หรือ ขาดเกิน 7 วันภายใน 1 เดือน หรือเมื่อได้รับแจ้งจากครูประจำวิชาว่า นักเรียนไม่มาโรงเรียนติดต่อกันเกิน 2 ครั้ง สำหรับรายวิชาที่เรียนสัปดาห์ละ1คาบ (4 ครั้ง สำหรบรายวิชาที่เรียนสัปดาห์ละ 2 คาบเรียนเป็นต้น)

2. เมื่อแจ้งครั้งที่ 1 แล้ว หากผู้ปกครองยังไม่นำนักเรียนมาติดต่อตามกำหนดให้แจ้งเป็นครั้งที่ 2 โดยระยะเวลาจากครั้งที่ 1 ถึงครั้งที่ 2 ห่างกันเป็นเวลา 7 วัน

3. ถ้าแจ้งครบ 2 ครั้งแล้ว ยังไม่ได้รับการติดต่อจากนักเรียน/ผู้ปกครอง ให้ทำแบบ บค.15 แบบรายงานกรณีนักเรียนหยุดเรียนเพื่อให้ผู้อำนวยการลงนามและแจ้งไปยัง สพป.ชย.2 เพื่อให้สพป.ชย.2 ติดตาม ต่อไป

\*\*ในการทำจดหมายแจ้งแต่ละครั้งให้นำจดหมายไปขอเลขที่หนังสือราชการและเสนอให้ผู้อำนวยการลงนาม และให้ส่งถึงผู้ปกครองโดยส่งทางไปรษณีย์ลงทะเบียน หรือวิธีอื่นๆ และครูที่ปรึกษาเก็บข้อมูลของการติดตามแต่ละครั้งไว้เป็นหลักฐานและดำเนินการ

แบบ บค. 14 และแบบ บค.15 สามารถพิมพ์จาก เว็ปไซต์ของโรงเรียน http://www.salokbat.ac.th/

แบบ บค. 14 แบบหนังสือเตือนให้ผู้ปกครองส่งนักเรียนเข้าเรียน (เฉพาะ ม.ต้น)

แบบ บค. 15 แบบรายงานกรณีนักเรียนหยุดเรียน (เฉพาะ ม.ต้น)

**แนวปฏิบัติของครูประจำวิชาในกรณีที่นักเรียนขาดเรียน**

1. ทำบันทึกข้อความแจ้งครูที่ปรึกษาโดยใช้แบบ ขร.1\_บ,พ ในกรณีที่นักเรียนขาดเรียน2ครั้งสำหรับรายวิชา ที่เรียนสัปดาห์ละ 1 คาบเรียน (หรือวิชา 0.5 หน่วยขาดเรียน 2 คาบ,วิชา 1.0 หน่วยขาดเรียน 4 คาบ, วิชา 1.5 หน่วย ขาดเรียน 5 คาบ, วิชา 2.0 หน่วยขาดเรียน 7 คาบ)

2. ทำจดหมายลงทะเบียนแจ้งผู้ปกครองโดยใช้แบบ ขร.2\_บ,พ ควบคู่ไปกับการทำบันทึกข้อความแจ้งครูที่ปรึกษาตามแบบ ขร.1\_บ,พ พร้อมถ่ายเอกสารเก็บหลักฐานไว้

3. ถ้าในสัปดาห์ถัดมานักเรียนคนเดิมยังขาดเรียนอยู่ให้แจ้งซ้ำจนกว่านักเรียนมาเรียน